Mālpils lidlauks
Mālpils lidlauks (ICAO: EVMP) ir nesertificēts lidlauks Siguldas novada Mālpils pagastā. Izvietojies novada ziemeļdaļā pie Buku ciema 4,5 km no Mālpils centra. Lidlaukā ir viens 400 m garš un 20 m plats asfalta seguma skrejceļš. Izbūvēts Latvijas PSR laikā un izmantots kā lauksaimniecības lidlauks, tostarp kā pacelšanas vieta Antonov An-2 lidmašīnām kolhoza "Nākotne" lauku apstrādei. Tāpat lidlauks bieži izmantots jauno pilotu apmācībām. 2013. gadā lidlauks pārdots izsolē.